
Către, 

BIROUL PERMANENT AL 

CAMEREI DEPUTAȚILOR

Vă înaintăm, alăturat, Raportul suplimentar comun asupra proiectului de Lege pentru modificarea şi completarea OUG nr. 80 din 28 septembrie 2011 pentru modificarea şi completarea Legii nr. 119/1996 cu privire la actele de stare civilă, trimis Comisiei pentru administraţie publică, amenajarea teritoriului şi echilibru ecologic şi Comisiei juridice, de disciplină şi imunităţi pentru dezbatere în fond cu adresa nr. PL.x 441 din 8 mai 2013.

               PREŞEDINTE,                                                      VICEPREŞEDINTE,

           Marin ALMĂJANU                                                Nicolae Ciprian NICA                        

RAPORT  SUPLIMENTAR COMUN
asupra proiectului de Lege pentru modificarea şi completarea OUG nr. 80 din 28 septembrie 2011 pentru modificarea şi completarea Legii nr. 119/1996 cu privire la actele de stare civilă

În conformitate cu prevederile art. 95  din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată spre dezbatere, în fond, împreună cu Comisia pentru administraţie publică, amenajarea teritoriului şi echilibru ecologic, cu proiectul de Lege pentru modificarea şi completarea OUG nr. 80 din 28 septembrie 2011 pentru modificarea şi completarea Legii nr. 119/1996 cu privire la actele de stare civilă, trimis cu adresa nr. PL -x 441 din 22 octombrie 2012,  înregistrat cu nr. 31/850 din 23 octombrie 2012, respectiv cu nr.26/296 din 31 octombrie 2012.
Potrivit prevederilor art. 75 din Constituţia României, republicată şi ale art. 92 alin. (9) pct. 1 din Regulamentul Camerei Deputaţilor, republicat, Camera  Deputaţilor este Cameră decizională.
Senatul, în calitate de primă Cameră sesizată, a adoptat proiectul de lege ca urmare a depăşirii termenului de adoptare, potrivit art.75 alin.(2) teza a III-a din Constituţia României, republicata.

Consiliul Legislativ  a avizat favorabil iniţiativa legislativă, conform avizului nr. 305 din 11 aprilie  2012.

Comisia pentru egalitatea de şanse pentru femei şi bărbaţi a transmis un aviz favorabil cu nr. 37/82 din 14 februarie 2013.

Proiectul de lege supus dezbaterii are ca obiect de reglementare modificarea art. 44 alin. (5) din Legea nr. 119/1996 cu privire la actele de stare civilă, republicată, cu modificările şi completările ulterioare, în sensul de a extinde aria oficiilor de stare civilă care pot transcrie certificatele şi extrasele de stare civilă privind cetăţenii români care nu au avut niciodată domiciliul în România de la un singur oficiu la primăriile municipiilor pe teritoriul căruia funcţionează birouri teritoriale ale Autorităţii Naţionale pentru Cetăţenie. Potrivit Expunerii de motive, iniţiativa legislativă are ca scop înlăturarea situaţiilor în care un număr considerabil de cetăţeni primesc un tratament diferenţiat comparativ cu marea majoritate a concetăţenilor fiind obligaţi să aştepte luni întregi transcrierea certificatului de naştere.
În conformitate cu prevederile art.61 și art.63 din Regulamentul Camerei Deputaţilor, republicat, membrii Comisiei  juridice, de disciplină şi imunităţi  şi membrii Comisiei pentru administraţie publică, amenajarea teritoriului şi echilibru ecologic au examinat iniţiativa legislativă mai sus menţionată şi au întocmit un raport comun iniţial în şedinţa din 17 aprilie 2013 cu amendamente admise redate în Anexa la raport.
În şedinţa din 8 mai 2013, Camera Deputaţilor a hotărât retrimiterea proiectului de Lege pentru modificarea şi completarea Legii nr. 119/1996 cu privire la actele de stare civilă, în vederea unei noi examinări şi pentru depunerea unui nou raport.

În conformitate cu prevederile art. 61 și art.63 din Regulamentul Camerei Deputaţilor, republicat, membrii Comisiei juridice, de disciplină şi imunităţi au dezbătut proiectul de lege în şedinţa din 14 mai 2013 și membrii Comisiei pentru administrație publică, amenajarea teritoriului și echilibru ecologic au dezbatut proiectul de lege în ședința din 28 mai 2013.

Din numărul total de 27 membri ai Comisiei juridice, de disciplină şi imunităţi au participat la şedinţă  24 deputaţi. 
Din numărul total de 33 membri ai Comisiei pentru administrație publică, amenajarea teritoriului și echilibru ecologic au participat la ședință 30 deputați.
La şedinţele Comisiilor au participat, în calitate de invitaţi, domnul Dumitru-Florin Baba, director în cadrul  Direcţiei pentru Evidenţa Persoanelor şi Administrarea Bazelor de Date şi doamna Irina Alexe, şef Departament Relaţia cu Parlamentul din Ministerul Administraţiei şi Internelor.

În urma dezbaterii, membrii Comisiilor au hotărât, cu majoritate de voturi (o abţinere), adoptarea proiectului de Lege pentru modificarea şi completarea OUG nr. 80 din 28 septembrie 2011 pentru modificarea şi completarea Legii nr. 119/1996 cu privire la actele de stare civilă, cu amendamentele admise, redate în Anexa nr.1 la prezentul raport. Amendamentul respins este redat în Anexa nr. 2.
În raport de obiectul şi conţinutul său, proiectul de lege face parte din categoria legilor ordinare.
  

                PREŞEDINTE,                                                           VICEPREŞEDINTE,

          


 Marin ALMĂJANU                                                    Nicolae Ciprian NICA                        




      SECRETAR,       


                            SECRETAR,



       Ion Marcel CIOLACU   



Theodor Cătălin NICOLESCU
Expert parlamentar, Nicoleta Toma 











Consilier parlamentar,  Paul.Şerban




















Anexa nr. 1
AMENDAMENTE ADMISE

                                                                                                                                                Pl x441/2012

	Nr. crt. 
	Text Legea nr. 119/1996
	Text Senat
	Amendamente propuse

(autor amendament)
	Motivare

	1. 
	
	    Lege pentru modificarea şi completarea OUG nr. 80 din 28 septembrie 2011 pentru modificarea şi completarea Legii nr. 119/1996 cu privire la actele de stare civilă


	    Lege pentru modificarea şi completarea Legii nr. 119/1996 cu privire la actele de stare civilă

Autori: Comisia juridică, de disciplină şi imunităţi şi Comisia pentru administraţie publică, amenajarea teritoriului şi echilibru ecologic

	Legea nr. 119/1996 a fost republicată în anul 2012. 

	2.
	
	Articol unic – OUG nr. 80 din 28 septembrie 2011 pentru modificarea şi completarea Legii nr. 119/1996 cu privire la actele de stare civilă, se modifică după cum urmează:


	Articol unic – Legea nr. 119/1996 cu privire la actele de stare civilă, republicată în Monitorul Oficial al României, Partea I, nr. 339 din 18 mai 2012, se modifică şi se completează după cum urmează: 

Autori: Comisia juridică, de disciplină şi imunităţi şi Comisia pentru administraţie publică, amenajarea teritoriului şi echilibru ecologic

	

	3.
	Art. 36.  (4) Structura de stare civilă din cadrul serviciului public comunitar local de evidenţă a persoanelor sau, după caz, ofiţerul de stare civilă din cadrul primăriei unităţii administrativ-teritoriale în a cărei rază se află ultimul domiciliu al defunctului are obligaţia de a comunica, în scris, camerei notarilor publici în a cărei rază administrativă se află lista actualizată a actelor de deces întocmite. Lista se transmite lunar şi va cuprinde în mod obligatoriu numele, prenumele şi ultimul domiciliu al defunctului.
	………………………….
	1. Alineatul (4) al articolului 36 va avea următorul cuprins:

(4) Direcţia pentru Evidenţa Persoanelor şi Administrarea Bazelor de Date (DEPABD)   transmite lunar  Centrului Naţional de Administrare a Registrelor Naţionale Notariale (CNARNN-INFONOT) din cadrul Uniunii Naţionale a Notarilor Publici din România, (UNNPR) în format electronic, lista actualizată a informaţiilor aferente actelor de deces înregistrate în Registrul naţional de evidenţă a persoanelor (RNEP), listă care cuprinde cel puţin numele şi prenumele defunctului, data decesului în format an, lună, zi şi ultimul domiciliu al defunctului.   Structura datelor de referinţă, precum şi procedura prin care acestea sunt transmise se stabilesc prin protocol încheiat între DEPABD şi UNNPR.”
Autori: Comisia juridică, de disciplină şi imunităţi şi Comisia pentru administraţie publică, amenajarea teritoriului şi echilibru ecologic


	Pentru corelare cu prevederile Legii notarilor publici şi activităţii notariale nr.36/1996, republicată şi pentru a se evita falsificarea actelor de deces.


	4.
	
	
	2. După articolul 39 se introduce un articol nou, art.391, cu următorul cuprins:

 „Art. 391 – (1) Înregistrarea decesului în situaţia prevăzută la art. 39 se face numai în baza hotărârii judecătoreşti definitivă declarative de moarte, în care este prevăzută data decesului în format an, lună, zi.
Autori: Comisia juridică, de disciplină şi imunităţi şi Comisia pentru administraţie publică, amenajarea teritoriului şi echilibru ecologic

(2) În cazul hotărârilor judecătoreşti incomplete, ofiţerul de stare civilă sau, după caz, persoana interesată solicită instanţei  stabilirea datei decesului conform art. 49 alin. (2) din Legea nr. 287/2009 privind Codul civil, republicată, cu modificările ulterioare.
Autori: Comisia juridică, de disciplină şi imunităţi şi Comisia pentru administraţie publică, amenajarea teritoriului şi echilibru ecologic

 (3) Ofiţerul de stare civilă are obligatia sa intocmeasca acte de deces  în cuprinsul carora să fie menţionate  data decesului în format an, lună, zi şi ultimul domiciliu al defunctului.”

Autori: Comisia juridică, de disciplină şi imunităţi, Comisia pentru administraţie publică, amenajarea teritoriului şi echilibru ecologic și

 dep. Cataniciu Steluta


	Pentru corelare cu prevederile Codului civil referitoare la declararea decesului.

În practică s-au întâlnit foarte multe cazuri în care actele de deces nu cuprindeau aceste date, fapt ce a dus la imposibilitatea realizării unor evidente succesorale clare necesare soluţionării cauzelor succesorale.



	5.
	Art. 41 (5) Transcrierea certificatelor şi a extraselor de stare civilă privind cetăţenii români care nu au avut niciodată domiciliul în România se face cu aprobarea primarului sectorului 1 al municipiului Bucureşti şi cu avizul prealabil al şefului Direcţiei Publice de Evidenţă a Persoanelor şi Stare Civilă a Sectorului 1 al Municipiului Bucureşti în termen de 60 de zile de la data depunerii cererii de transcriere
	   1. Articolul 44, alineatul (5) se modifică şi va avea următorul cuprins:

„(5) Transcrierea certificatelor şi a extraselor de stare civilă privind cetăţenii români care nu au avut niciodată domiciliul în România, se face cu aprobarea primarilor municipiilor pe teritoriul cărora Autoritatea Naţională pentru Cetăţenie are birouri funcţionale – municipiul Bucureşti şi birourile teritoriale: Iaşi, Suceava, Galaţi, Cluj – Napoca şi Timişoara, precum şi cu avizul prealabil al direcţiilor de evidenţă a persoanelor de care acestea aparţin, în termen de 30 de zile de la data depunerii cererii de transcriere.


	 3. Alineatul (5) al articolului 41 se modifică şi va avea următorul cuprins: 
„(5) Transcrierea certificatelor şi a extraselor de stare civilă privind cetăţenii români care nu au avut niciodată domiciliul în România, cu excepţia  celor care au redobândit cetăţenia română, se face cu aprobarea primarului sectorului 1 al municipiului Bucureşti şi cu avizul prealabil al şefului Direcţiei Publice de Evidenţă a Persoanelor şi Stare Civilă a Sectorului 1 al municipiului Bucureşti, în termen de 60 de zile de la data depunerii cererii de transcriere.”

Autori: Comisia juridică, de disciplină şi imunităţi şi Comisia pentru administraţie publică, amenajarea teritoriului şi echilibru ecologic

	

	6.
	
	
	4. După alineatul (5) al articolului 41, se introduce un nou alineat, alin. (51), cu următorul cuprins:

„(51) Transcrierea certificatelor şi a extraselor de stare civilă privind cetăţenii care au redobândit cetăţenia română şi nu au avut niciodată domiciliul în România se face în termen de 60 de zile de la depunerea cererii, după cum urmează:
a) cu aprobarea primarului sectorului 1 al municipiului Bucureşti şi avizul prealabil al şefului Direcţiei Publice  de Evidenţă a Persoanelor şi Stare Civilă a Sectorului 1 al municipiului Bucureşti, în cazul celor care au depus cererea de redobândire la sediul Autorităţii Naţionale pentru Cetăţenie din municipiul Bucureşti;
b) cu aprobarea primarilor municipiilor reşedinţă de judeţ şi avizul prealabil al serviciilor publice judeţene de evidenţă a persoanelor, în cazul celor care au depus cererea de redobândire la birourile teritoriale ale Autorităţii Naţionale pentru Cetăţenie;

c) cu aprobarea şi avizul autorităţilor publice locale prevăzute la lit. a) sau b), în cazul celor care au depus jurământul de credinţă la misiunile diplomatice sau oficiile consulare ale României acreditate în străinătate.”
Autori: Comisia juridică, de disciplină şi imunităţi şi Comisia pentru administraţie publică, amenajarea teritoriului şi echilibru ecologic


	


Anexa nr. 2 

AMENDAMENT RESPINS

	Nr. crt. 
	Text Legea nr. 119/1996
	Text proiect de lege
	Comisia juridică (autor amendament)
	Motivare

1. Pentru admitere

2. Pentru respingere
	Cameră Decizională

	1.
	   …………………………
	……………………………..
	   Art. 391 (3) Ofiţerul de stare civilă nu poate întocmi şi elibera acte de deces fără ca în cuprinsul acestora să fie menţionate  data decesului în format an, lună, zi şi ultimul domiciliu al defunctului.”

Autor: deputat Vasile Varga

	1. Pentru o reglementare completă şi clară  în domeniu.

2. Membrii comisiei au respins prin vot amendamentul.
	Camera Deputaţilor

